cyanic-selkie/wikianc huggingface dataset:
Κεραυνός Στροβόλου (ποδόσφαιρο)
Ποδόσφαιρο
Το 1926 ο Κεραυνός δημιούργησε ανδρική ομάδα ποδοσφαίρου, η οποία δεν συνέχισε. Αργότερα, γύρω στα 1960 δημιουργεί και πάλι ποδοσφαιρική ομάδα και αποτελεί ιδρυτικό μέλος της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ). . Το 1961 υπέβαλε αίτηση για ένταξη στην Κυπριακή Ομοσπονδία Ποδοσφαίρου (ΚΟΠ) η οποία απορρίφθηκε το Σεπτέμβριο του ίδιου έτους επειδή δεν ήταν σωματείο που προερχόταν από πόλη. Το Δεκέμβριο του ίδιου έτους ο Κεραυνός ενοποιείται με την Ένωσις Αγίων Ομολογητών η οποία ήταν πρωταθλήτρια Β΄ κατηγορίας 1960-61. Τα πρώτα χρόνια η ομάδα αγωνιζόταν ως Ένωσις-Κεραυνός ενώ στη συνέχεια παρέμεινε η ονομασία Κεραυνός.
Περίοδος 1961-1969
Την περίοδο 1961-62 ο Κεραυνός συμμετείχε στη Β΄ κατηγορία η οποία ήταν χωρισμένη σε τρεις ομίλους. Ο Κεραυνός συμμετείχε στον όμιλο Λευκωσίας-Κερύνειας. Τερμάτισε πρώτος στον όμιλο του και διεκδίκησε το πρωτάθλημα σε αγώνες μπαράζ με τις νικήτριες των άλλων δύο ομίλων αλλά δεν τα κατάφερε. Το ίδιο σενάριο επαναλήφθηκε και την περίοδο 1962-63, όπως και την περίοδο 1965-66. 1Η Β΄ κατηγορία ήταν χωρισμένη σε τρεις ομίλους. Ο Κεραυνός συμμετείχε στον όμιλο Λευκωσίας-Κερύνειας. 2Η Β΄ κατηγορία ήταν χωρισμένη σε δύο ομίλους. Ο Κεραυνός συμμετείχε στον όμιλο Λευκωσίας-Κερύνειας-Αμμοχώστου. 3Η Β΄ κατηγορία ήταν χωρισμένη σε δύο ομίλους. Ο Κεραυνός συμμετείχε στον όμιλο Λευκωσίας-Λάρνακας-Αμμοχώστου.
Δεκαετία 1970-1979
Την περίοδο 1970-71 κατέκτησε το πρωτάθλημα Γ΄ κατηγορίας και προβιβάστηκε στη Β΄ κατηγορία. Παρέμεινε στη Β΄ κατηγορία για οκτώ χρόνια. Την περίοδο 1978-79 κατέκτησε το πρωτάθλημα Β΄ κατηγορίας και προβιβάστηκε για πρώτη φορά στην ιστορία του στην Α΄ κατηγορία. 1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Κεραυνός συμμετείχε στον Α΄ όμιλο.
Περίοδος 1980-1993
Στην πρώτη του συμμετοχή στην Α΄ κατηγορία, την περίοδο 1979-80, ο Κεραυνός τερμάτισε στη δωδέκατη θέση. Την επόμενη περίοδο ο Κεραυνός τερμάτισε στην ένατη θέση, την υψηλότερη στην ιστορία του. Την περίοδο 1981-82 τερμάτισε στη δέκατη τρίτη και υποβιβάστηκε.
Την περίοδο 1991-92 τερμάτισε στην τελευταία θέση του πρωταθλήματος Γ΄ κατηγορίας και υποβιβάστηκε στη Δ΄ κατηγορία. Το 1993 το σωματείο αποφάσισε την επ' αόριστο αναστολή του ποδοσφαιρικού τμήματος. 1Η Δ΄ κατηγορία ήταν χωρισμένη σε τρεις ομίλους. Ο Κεραυνός συμμετείχε στον όμιλο Λευκωσίας-Κερύνειας.
Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου καθώς και στις διοργανώσεις κυπέλλου.
Επαναδραστηριοποίηση
Το Σεπτέμβριο του 2015 ανακοινώθηκε η επαναδραστηριοποίηση του ποδοσφαιρικού τμήματος με τη δημιουργία ομάδας U13 και ομάδα ποδοσφαίρου σάλας.
Μαύρο θηρίο
Το Μαύρο θηρίο (αγγλικά: Black Shuck) είναι ένα μαύρο σκυλί φάντασμα που λέγεται ότι περιπλανιέται στην ακτή και την ύπαιθρο της Ανατολικής Αγγλίας. Οι αναφορές του ζώου αποτελούν τμήμα της λαογραφίας του Νόρφολκ, του Σάφολκ, του Κέιμπριτζσαϊρ φενς και του Έσσεξ.
Το όνομα Shuck μπορεί να προέρχεται από την παλιά αγγλική λέξη scucca που σημαίνει "δαίμονας", ή πιθανόν από τη λέξη της τοπικής διαλέκτου shucky που σημαίνει "μαλλιαρός" ή "τριχωτός".
Παραπομπές
Κατηγορία:Μυθολογικά κυνοειδή Κατηγορία:Μυθολογικοί σκύλοι
Κώστας Πετρίδης (αθλητής)
Ο Κώστας Πετρίδης (Λευκωσία, 1906 – Άγνωστος) ήταν Κύπριος αθλητής του στίβου ο οποίος ειδικευόταν στους δρόμους ταχύτητας και στα άλματα.
Γεννήθηκε το 1906 στη Λευκωσία και ήταν αθλητής στίβου του Γ. Σ. «Τα Παγκύπρια» Λευκωσίας, του Εθνικού Γ.Σ. και του Παναθηναϊκού Α.Ο.. Το 1928 εκπροσώπησε την Ελλάδα στους Ολυμπιακούς Αγώνες που διοργανώθηκαν στο Άμστερνταμ της Ολλανδίας. Έλαβε μέρος σε τέσσερα αγωνίσματα, τα 100 μέτρα, το άλμα εις μήκος, το άλμα εις τριπλούν και τα 4 × 100 μ. σκυταλοδρομία. Το ίδιο έτος, συμμετείχε στους δεύτερους ομαδικούς αθλητικούς αγώνες που διοργανώθηκαν στην Αθήνα. Κατέκτησε το χρυσό μετάλλιο στα 4 × 100 μ. σκυταλοδρομία (46.6) με τους Λάμπρου, Μοιρόπουλο και Παντελίδη.
Το 1929 πήρε μέρος στους Παμβαλκανικούς αγώνες που διεξήχθησαν στην Αθήνα, κερδίζοντας το χρυσό μετάλλιο στο άλμα εις μήκος (6.86 μ.) και στο άλμα εις τριπλούν (13.69 μ.). Η επίδοσή του στο άλμα εις μήκος, αποτέλεσε νέο Πανελλήνιο ρεκόρ.
Εξωτερικοί σύνδεσμοι
Κατηγορία:Κύπριοι αθλητές του στίβου Κατηγορία:Έλληνες αθλητές δρόμων ταχύτητας Κατηγορία:Έλληνες αθλητές του άλματος εις μήκος Κατηγορία:Έλληνες αθλητές του άλματος εις τριπλούν Κατηγορία:Αθλητές στίβου ΓΣΠ Κατηγορία:Αθλητές στίβου Εθνικού ΓΣ Κατηγορία:Αθλητές στίβου ΠΑΟ Κατηγορία:Έλληνες Βαλκανιονίκες Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1928 Κατηγορία:Κάτοχοι μεταλλίων των Βαλκανικών Αγώνων Στίβου
Μιναμότο νο Γιοριτόμο
Ο Μιναμότο νο Γιοριτόμο (πέθανε το 1199) ήταν ο πρώτος Ιάπωνας Σόγκουν του σογκουνάτου Κακαμούρα (1192-1333). Αργότερα η θέση μονιμοποιήθηκε και υπήρχε μέχρι το τέλος της περιόδου Έντο (1868).
Η ζωή του
Γεννήθηκε την δεκαετία του 1140 στην Ιαπωνία. Ίδρυσε το Σογκουνάτο Κακαμούρα και ήταν αρχηγός της φατρίας Μιναμότο. Είχε αποκτήσει μεγάλη δύναμη αφού εξαφάνισε μια άλλη φατρία, που ονομαζόταν Τάιρα. Μετά τον θάνατο του, αν και οι σόγκουν προέρχονταν από τους Μιναμότο, η πραγματική εξουσία ανήκε στην Μασάκο Χότζο, τη χήρα του.
Εξωτερικοί σύνδεσμοι
Κατηγορία:Ιστορία της Ιαπωνίας
Ivy League
Αυτός ο όρος άρχισε να χρησιμοποιείται το 1933 και έγινε επίσημο μετά την ένωση της αθλητικής ένωσης NCAA Division I το 1954.
Public Ivies
Ο όρος Public Ivy χρησιμοποιείται για ένα δημόσιο πανεπιστήμιο στις ΗΠΑ, το οποίο προσφέρει την ίδια ή παρόμοια ποιότητα σπουδών με αυτή των πανεπιστημίων της Ivy League, χωρίς να είναι μέλος της και χωρίς να έχει το ίδιο γόητρο.
Εξωτερικοί σύνδεσμοι
Κατηγορία:Πανεπιστήμια
Μέσο σταθμικό κόστος κεφαλαίου
Η γνώση του κόστους κεφαλαίου αποτελεί απαραίτητη προϋπόθεση προκειμένου να εκτιμηθεί η βιωσιμότητα μιας επένδυσης, η ορθότητα των χρηματοδοτικών αποφάσεων, η αξία μιας επιχείρησης και οι αποφάσεις αποτιμήσεων.
Υπολογισμός
Το μέσο σταθμικό κόστος κεφαλαίου μιας επιχείρησης δίνεται από τον τύπο:
WACC= wd rd (1-T) + wp rp + ws (rs ή re) , όπου
rd = το κόστος των δανειακών κεφαλαίων
rp = το κόστος των προνομιούχων μετοχών
rs = το κόστος των παρακρατηθέντων κερδών
re = το κόστος των νεοεκδιδόμενων κοινών μετοχών
wd,  wp  ,  ws  = τα ποσοστά συμμετοχής των δανειακών κεφαλαίων, των προνομιούχων μετοχών και των κοινών μετοχών αντίστοιχα στο σύνολο των μακροπρόθεσμων κεφαλαίων που έχει σαν στόχο η επιχείρηση
T = ο συντελεστής φορολόγησης της επιχείρησης
Για την ορθή χρησιμοποίηση του μέσου σταθμικού κόστους κεφαλαίου ως επιτοκίου προεξόφλησης νέων επενδύσεων, πρέπει να ισχύουν οι εξής βασικές προϋποθέσεις:
Παράδειγμα
Έστω ότι η επιχείρηση ΧΥΖ χρειάζεται να αντλήσει 1.000.000€ για την χρηματοδότηση των νέων επενδυτικών της προγραμμάτων. Για να διατηρήσει την κεφαλαιακή της διάρθρωση θα πρέπει να κατανείμει το νέο της κεφάλαιο ως εξής: 30% δανειακά κεφάλαια, 10% προνομιούχες μετοχές και 60% κοινές μετοχές. Το κόστος των δανειακών κεφαλαίων προ φόρων έχει υπολογιστεί από την επιχείρηση σε 11,23%, το κόστος των προνομιούχων μετοχών σε 12,61% και το κόστος των παρακρατηθέντων κερδών σε 15,60%. Ο συντελεστής φορολόγησης της επιχείρησης είναι 40%.
Απάντηση: Για να παραμείνει αμετάβλητη η κεφαλαιακή διάρθρωση της επιχείρησης ΧΥΖ, θα πρέπει να χρηματοδοτήσει τα νέα επενδυτικά της προγράμματα με 300.000€ δανειακά κεφάλαια, 100.000€ προνομιούχες μετοχές και 600.000€ παρακρατηθέντα κέρδη. Το μέσο σταθμικό κόστος του 1.000.000€ υπολογίζεται ως εξής:
WACC= wd rd(1-T) + wp rp+ ws rs
WACC= (0,30 x 0,1123)(1-0,40) + (0,10 x 0,1261) + (0,60 x 0,1560) = 0,1264 ή 12,64%
Εξωτερικοί σύνδεσμοι
Κατηγορία:Κεφάλαιο Κατηγορία:Μαθηματικά οικονομικών
Tele2 Arena
Η αρένα έχει συστελλόμενη στέγη και είναι σε θέση να φιλοξενήσει συναυλίες, αγώνες ιππασίας, μηχανοκίνητο αθλητισμό, αθλήματα σε πάγο, banquettes, εκθέσεις, εταιρικές εκδηλώσεις και συνελεύσεις, εκτός από ποδόσφαιρικούς αγώνες. Χρησιμοποιείται πάντως περισσότερο για συναυλίες και ποδοσφαιρικούς αγώνες, φιλοξενώντας τους εντός έδρας αγώνες της Allsvenskan. Οι ομάδες που το χρησιμοποιούν είναι οι Τζουργκάρντεν και Χάμαρμπι. Η αρένα έχει χωρητικότητα 30.000 με 33.000 θεατές σε αγώνες ποδοσφαίρου. Οι εγκαταστάσεις του πληρούν τις απαιτήσεις της FIFA και της UEFA για διεθνείς αγώνες και τουρνουά. Όταν χρησιμοποιείται για συναυλίες, το γήπεδο μπορεί να φτάσει σε χωρητικότητα τους 45.000 θεατές. Το κόστος κατασκευής υπολογίζεται σε 2,7 δισεκατομμύρια κορόνες, συμπεριλαμβανομένου και ενός νέου χώρου στάθμευσης κάτω από την αρένα. Το κόστος αυτό σταθμίζεται σε σχέση με τα έσοδα από τις πωλήσεις του κτιρίου, τα δικαιώματα και ενοικίαση από τον φορέα που εκτελεί την αρένα.
Κατηγορία:Αίθουσες συναυλιών στη Σουηδία Κατηγορία:Αθλητικές εγκαταστάσεις στη Σουηδία Κατηγορία:Στάδια με αναδιπλούμενες οροφές στην Ευρώπη
Σύμβολα Ροδόπης
Τα Σύμβολα είναι πεδινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Η παλιά τους ονομασία, από την τουρκοκρατία, είναι Σεμετλί ενώ μετά την απελευθέρωση, αναφέρεται επίσημα ως Σύμβολα το 1924 στο ΦΕΚ 194Α - 14/08/1924 να προσαρτάται στην τότε κοινότητα Γρατινής. Το 1933 με το ΦΕΚ 253Α - 31/08/1933 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με την Πάνδροσο και τη Νυμφαία αποτελούν την τοπική κοινότητα Πανδρόσου που υπάγεται στη δημοτική ενότητα Κομοτηνής του Δήμου Κομοτηνής και σύμφωνα με την απογραφή του 2011 έχει ως πληθυσμό 244 κατοίκους.
Παραπομπές
Κατηγορία:Χωριά του νομού Ροδόπης Κατηγορία:Δήμος Κομοτηνής
Ιωακείμ Β΄ Έκτωρ του Βρανδεμβούργου
Ο Ιωακείμ Β΄ Έκτωρ (γερμ.: Joachim II. Hector, 13 Ιανουαρίου 1505 - 3 Ιανουαρίου 1571) από τον Οίκο των Χοεντσόλερν ήταν εκλέκτορας του Βρανδεμβούργου (1535-1571).
Βιογραφία
Ήταν ο πρωτότοκος γιος του Ιωακείμ Α΄ Νέστορα εκλέκτορα του Βρανδεμβούργου και της Ελισάβετ των Όλντενμπουρκ, κόρης του Ιωάννη τη Δανίας.
Το 1571 απεβίωσε στο ανάκτορο Κέπενικ σε ηλικία 66 ετών και τον διαδέχθηκε ο πρωτότοκος γιος του Ιωάννης-Γεώργιος.
Οικογένεια
Νυμφεύτηκε πρώτα το 1524 τη 2η εξαδέλφη του πατέρα του Μαγδαληνή των Βέττιν, κόρη του Γεωργίου δούκα της Σαξονίας και είχε τέκνα:
Το 1534 απεβίωσε η Μαγδαληνή και ο Ιωακείμ Β΄ Έκτωρ έκανε το επόμενο έτος δεύτερο γάμο με τη Χέντβιχ των Γιαγκελλόνων, κόρη του Σιγισμούνδου Α΄ της Πολωνίας και είχε τέκνα:
Πηγές
Κατηγορία:Οίκος των Χοεντσόλερν
Γαλλικό Ινστιτούτο Ελλάδος
μικρογραφία|[[Λογότυπο του Γαλλικού Ινστιτούτου Ελλάδος]] Το Γαλλικό Ινστιτούτο Ελλάδος (Institut français de Grèce, IFG), παλαιότερα γνωστό ως Γαλλικό Ινστιτούτο Αθηνών (Institut français d’Athènes, IFA), είναι ένας οργανισμός πολιτιστικής δράσης και συνεργασίας που ιδρύθηκε το 1907. Το Γαλλικό Ινστιτούτο Ελλάδος διαθέτει άλλα τρία ιδρύματα, στη Λάρισα, την Πάτρα και τη Θεσσαλονίκη.
Επί του παρόντος, το Γαλλικό Ινστιτούτο παραμένει ο κύριος χώρος για τις γαλλοελληνικές πολιτιστικές και επιστημονικές ανταλλαγές και όργανο συνεργασίας μεταξύ των δύο χωρών. Κεντρικός σκοπός του Ινστιτούτου είναι η προώθηση της ελληνογαλλικής συνεργασίας στον πολιτισμό και την εκπαίδευση.
Ιστορία
Έχει ασκήσει την επιρροή του όχι μόνο μέσω των πολιτιστικών του δραστηριοτήτων αλλά και μέσω της υπηρεσίας εκδόσεων του. Στις πολιτικές παρεμβάσεις του συγκαταλέγεται η παροχή υποτροφιών στους πολιτικούς πρόσφυγες του «Ματαρόα», μεταξύ των οποίων βρισκόταν ο φιλόσοφος Κορνήλιος Καστοριάδης.
Δράσεις
Σήμερα το Ινστιτούτο βρίσκεται στην οδό Σίνα 31. Οι χώροι εκδηλώσεων, συσκέψεων, διδασκαλίας και αναψυχής του κτηρίου, φιλοξενούν πολυάριθμες πολιτιστικές, επιστημονικές και άλλες εκδηλώσεις. Το Ινστιτούτο διοργανώνει κατά την άνοιξη, στην Αθήνα και στη συνέχεια στη Θεσσαλονίκη, το Φεστιβάλ Γαλλόφωνου Κινηματογράφου Ελλάδος.
Παραπομπές
Κατηγορία:Αθήνα Κατηγορία:Ελληνογαλλικές σχέσεις
Πρωτάθλημα Basket League Κύπρου Ανδρών 2018-2019
Η Α΄ κατηγορία καλαθοσφαίρισης ανδρών Κύπρου 2018–19 αποτελεί την 64η διοργάνωση από την ίδρυση της Α' Κατηγορίας Κύπρου, ενώ απότελεί την 52η υπό την αιγίδα της Κυπριακής Ομοσπονδίας Καλαθόσφαιρας. Πρωταθλητής ήταν ο Κεραυνός Στροβόλου για 7η φορά στην ιστορία του.
Σύστημα διεξαγωγής
Στο πρωτάθλημα συμμετέχουν 8 ομάδες οι οποίες αναμετρώνται τρεις φορές μεταξύ τους στην κανονική περίοδο. Οι πρώτες τέσσερις συμμετέχουν στα πλέι-οφ. Η τελευταία ομάδα στο τέλος της κανονικής περιόδου διαβαθμίζεται στη Β1 κατηγορία. Τη θέση στο νέο πρωτάθλημα παίρνει η πρωταθλήτρια της Β1 κατηγορίας. Η πρωταθλήτρια ομάδα συμμετέχει στη διοργάνωση Basketball Champions League και η κυπελλούχος ομάδα στο FIBA Europe Cup. Και οι δύο διοργανώσεις ανήκουν στην FIBA.
Ημιτελική Φάση
Πετρολίνα ΑΕΚ - ΕΘΑ Έγκωμης ( 3 - 0 )
Κεραυνός Στροβόλου - ΑΠΟΕΛ ( 3 - 2 )
Τελική Φάση
Πετρολίνα ΑΕΚ - Κεραυνός Στροβόλου ( 1 - 3 )
2018 2019 Πρωταθλημα Κυπρου Α Ανδρων 2018 2019 Πρωταθλημα Κυπρου Α Ανδρων 2018 2019
Γκυ Α΄ Μπάλλιολ
Ο Γκυ Α΄ Μπάλλιολ, ιδρυτής του Οίκου του Μπάλλιολ ήταν βαρόνος από την Γαλλική Πικαρδία που του δόθηκαν πολλά εδάφη στην βόρεια Αγγλία στα τέλη του 11ου αιώνα, εγκαταστάθηκε από τον βασιλιά Γουλιέλμο Ρούφο σε τμήμα των εδαφών που είχαν κατασχεθεί από την κομητεία του Νορθάμπερλαντ.
Ο ιστορικός Φρανκ Μπάρλοου (1911 - 2009) γράφει ότι η δυναστεία του Μπάλλιολ τοποθετήθηκε στα βόρεια της Αγγλίας για την άμυνα και την ασφάλεια της χώρας. Ο ιστορικός Τζόφφρυ Στελλ (γεν. το 1944) αναφέρει αντίστοιχα ότι δόθηκαν από τον Γουλιέλμο οι περιοχές στον Γκυ για να τον υποστηρίξει στις εκστρατείες του στα ανατολικά σύνορα της Νορμανδίας (1091, 1094) Η καταγωγή του Γκυ προερχόταν από ένα χωριό κοντά στο Αμπβίλ, στα σύνορα της κομητείας του Πονθιέ με την Νορμανδία, ο ανιψιός του Βερνάρδος Α΄ Μπάλλιολ τον διαδέχθηκε πριν το 1130.
Πηγές
Κατηγορία:Οίκος του Μπάλλιολ
Μαυροβουνιακή Ακαδημία Επιστημών και Τεχνών
Η Ακαδημία Επιστημών και Τεχνών του Μαυροβουνίου (μαυροβουνιακά-σερβικά: Црногорска академија наука и умјетности, Crnogorska akademija nauka i umjetnosti) είναι ο σημαντικότερος επιστημονικός θεσμός του Μαυροβουνίου. Σημερινός της πρόεδρος είναι ο Ντράγκαν Βούκσεβιτς (από το 2016).
Ιστορικά στοιχεία
Ιδρύθηκε το 1973 ως «Εταιρεία Επιστημών και Τεχνών του Μαυροβουνίου» (Йрногорско друйтво за науку и уметност, Crnogorsko društvo za nauku i umjetnost) και μετονομάστηκε στο τωρινό του όνομα το 1976. Επί του παρόντος, έχει 40 μέλη (ακαδημαϊκούς) οι οποίοι κατατάσσονται σε τρία τμήματα: φυσικές επιστήμες, ανθρωπιστικές και καλλιτεχνικές τέχνες.
Το Ακαδημία έχει χαρακτηριστεί ως ένας φιλοσερβικός θεσμός στο Μαυροβούνιο, καθώς έχει υποστηρίξει την άποψη ότι οι κάτοικοι του Μαυροβουνίου είναι μια σερβική εθνοτική ομάδα. Σε αντίθεση με την Ακαδημία Επιστημών και Τεχνών, μια ομάδα διανοουμένων ίδρυσε την Διοκλητιανή Ακαδημία Επιστημών και Τεχνών (DANU) (Dukljanska akademija nauka i umjetnosti), το 1997, η οποία έχει καταχωρηθεί ως μη κυβερνητική οργάνωση, σε μια προσπάθεια να αντιπαρατεθεί με την επίσημη φερόμενη φιλοσερβική Ακαδημία.
Εν μέσω των συνταγματικών μεταρρυθμίσεων του 2007, η Ακαδημία αντιστάθηκε στην «τυποποίηση» της μαυροβουνιακής γλώσσας, υποστηρίζοντας την ότι η τελευταία αποτελεί διάλεκτο της σερβικής γλώσσας. Μερικά από τα εξέχοντα μέλη της είχαν συμμετάσχει ενεργά στην εκστρατεία ενάντια στην ανεξαρτησία του Μαυροβουνίου, στο δημοψήφισμα του Μαΐου του 2006. Ο τότε πρόεδρος της Ακαδημίας, Μομίρ Ντουούροβιτς, είχε διατηρήσει επαφές με μέλη της φιλοσερβικής αντιπολίτευσης και είχε επισκεφθεί τα κεντρικά γραφεία του Σερβικού Λαϊκού Κόμματος και τον αρχηγό του Αντρίγια Μάντιτς, κατά τη διάρκεια των διαπραγματεύσεων για την ονομασία της γλώσσας στο νέο σύνταγμα. Η Ακαδημία κατέκρινε, επίσης, την απόφαση της κυβέρνησης του Μαυροβουνίου να αναγνωρίσει τη μονομερή διακήρυξη της ανεξαρτησίας του Κοσσυφοπεδίου.
Το 2015, η Διοκλητιανή Ακαδημία Επιστημών και Τεχνών (DANU) συγχωνεύθηκε με την Ακαδημία Επιστημών και Τεχνών του Μαυροβουνίου (CANU), καθώς όλα τα ενεργά μέλη της έγιναν δεκτά στην επίσημη κρατική οργάνωση, με αποτέλεσμα εκείνη να παραμένει ως ο μοναδικό επίσημος επιστημονικός θεσμός στο Μαυροβούνιο.
Νικόλαος Καραχάλιος
Ο Νικολής Καραχάλιος ήταν Έλληνας αγωνιστής της Επανάστασης του 1821 από τη Ζάτουνα Γορτυνίας, ο οποίος κατείχε το αξίωμα του σημαιοφόρου (μπαϊρακτάρης) του σώματος του Θεόδωρου Κολοκοτρώνη.
Πολέμησε σε μάχες, όπως στην Κόρινθο, στην Πάτρα, στα Δερβενάκια και αλλού.
Γεννήθηκε το 1785 και πατέρας του ήταν ο Παναγιώτης Καραχάλιος, κλέφτης που βασανίστηκε και σκοτώθηκε από τους Τούρκους στην Τριπολιτσά.
Μετά την Απελευθέρωση έμεινε στην Αθήνα για να εξασφαλίσει όσο το δυνατόν την επιβίωση της οικογένειας του. Στις 17 Αυγούστου του 1843 ή 1847 απεβίωσε πάμφτωχος.
Παραπομπές
Κατηγορία:Αγωνιστές του 1821
Άγιος Νικόλαος Κοντακαίικων Σάμου
Ο Άγιος Νικόλαος είναι οικισμός της Σάμου. Διοικητικά υπάγεται στην τοπική κοινότητα Κοντακαίικων, της δημοτικής ενότητας (τέως δήμου) Καρλοβασίων, του δήμου Δυτικής Σάμου, της περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα Καλλικράτης και των μεταβολών μετά από αυτό το πρόγραμμα. . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σάμου του νομού Σάμου, στο γεωγραφικό διαμέρισμα Νήσων Αιγαίου Πελάγους.
Διοικητικές μεταβολές μέχρι τον «Καλλικράτη»
Ο οικισμός είχε αναγνωριστεί και προσαρτηθεί στην κοινότητα Κοντακαίικων, ήδη από το 1920, αλλά καταργήθηκε το 1940. Το 1981 επαναναγνωρίστηκε πάλι στην κοινότητα Κοντακαίικων. Με το ΦΕΚ 244Α - 04/12/1997 αποσπάστηκε από την κοινότητα Κοντακαίικων και προσαρτήθηκε στον δήμο Καρλοβασίων. Με το ΦΕΚ 87Α - 07/06/2010, ο οικισμός αποσπάστηκε από τον δήμο Καρλοβασίων και προσαρτήθηκε στον δήμο Σάμου. Με το ΦΕΚ 43Α - 079/03/2019, αποσπάστηκε από τον δήμο Σάμου και προσαρτήθηκε στον δήμο Δυτικής Σάμου.
Πηγές
Κατηγορία:Χωριά της Σάμου Κατηγορία:Δήμος Δυτικής Σάμου
Λέιντεν (τυρί)
Το λέιντεν είναι ημίσκληρο τυρί με γεύση κύμινο και άγριο κύμινο, το οποίο παρασκευάζεται στην Ολλανδία από αγελαδινό γάλα. Παρασκευάζεται τόσο σε εργοστάσια όσο και σε φάρμες, ιστορικά στην περιοχή του Λέιντεν.
Το τυρί λέιντεν είναι το πιο κοινό είδος κάντερκαας —τυρί που περιλαμβάνει κύμινο ως συστατικό— στην Ολλανδία. Το τυρί είναι στρογγυλό και επίπεδο όπως το γκούντα, ωστόσο είναι φτιαγμένο με αιχμηρές άκρες στη μία πλευρά και λιγότερη στρογγυλότητα στο πλάι. Έχει ποσοστό λίπους από 30% έως 40% και μπορεί να ζυγίζει μεταξύ 3 έως 9 κιλά.
Παραγωγή
Στις φάρμες, περίπου 5% βουτυρόγαλα μπορεί να προστεθεί στο γάλα και πήζει με πυτιά σε θερμοκρασία 28 °C έως 30 °C. Περίπου 30 λεπτά αργότερα, το τυρόπηγμα κόβεται, ανακατεύεται και θερμαίνεται στους 33 °C περίπου ρίχνοντας ζεστό ορό γάλακτος. Το τυρόπηγμα βυθίζεται με ένα πανί και ζυμώνεται. Οι σπόροι κύμινου προστίθενται σε ένα μέρος του τυροπήγματος και στη συνέχεια το τυρόπηγμα τοποθετείται σε τσέρκια με επένδυση από ύφασμα σε τρεις στρώσεις, με το καρυκευμένο τυρόπηγμα ως μεσαίο στρώμα. Το τυρί πιέζεται για περίπου τρεις ώρες, στη συνέχεια επαναφέρεται, αναποδογυρίζεται και πιέζεται ξανά όλη τη νύχτα. Μπορεί να αλατιστεί με ξηρό αλάτι ή μπορεί να βυθιστεί σε άλμη. Αφήνεται σε ένα δροσερό, υγρό κελάρι. Αν η φλούδα γίνει πολύ σκληρή, πλένεται με ορό γάλακτος ή αλμυρό νερό.
Προέλευση
Το παραδοσιακό λέιντεν που παρασκευάζεται στα δυτικά της Ολλανδίας αποτελεί Προστατευόμενη Ονομασία Προέλευσης της ΕΕ και του Ηνωμένου Βασιλείου με το όνομα Boeren-Leidse met sleutels. Η προσθήκη sleutels (με κλειδιά) προέρχεται από το εθνόσημο της πόλης Λέιντεν που φέρει ένα σύνολο κλειδιών.
Μια τυπική ανάλυση του τυριού είναι: 40,6% υγρασία, 13,5% λιπαρά και 37,3% πρωτεΐνη.
Καθεδρικός Ναός των Αγίου Μιχαήλ του Αρχάγγελου και Αγίου Φλοριανού
Ο Καθεδρικός Ναός των Αγίου Μιχαήλ του Αρχάγγελου και Αγίου Φλοριανού (Katedra Świętego Michała Archanioła i Świętego Floriana), γνωστός απλά ως Καθεδρικός Ναός του Αγίου Φλοριάνου, είναι ρωμαιοκαθολική εκκλησία και μικρή βασιλική, αφιερωμένη στον Άγιο Φλοριανό, η οποία βρίσκεται στην οδό Φλοριάνσκα 3 στην περιοχή Νότια Πράγκα της Βαρσοβίας, στην Πολωνία.
Ιστορία
Η εκκλησία πήρε το όνομά της από τον Άγιο Φλοριανό, τον προστάτη άγιο των επαγγελμάτων που σχετίζονται με τη φωτιά, όπως οι πυροσβέστες, οι χαλυβουργοί, οι καπνοδοχοκαθαριστές, οι αγγειοπλάστες και οι αρτοποιοί.
Καταστροφή στο Β΄ Παγκόσμιο Πόλεμο
Κατά τη διάρκεια και μετά την Πολιορκία της Βαρσοβίας, οι εκκλησίες χρησιμοποιήθηκαν ως κρυψώνα για τους Εβραίους, το Στρατό της Βαρσοβίας και ως γενικό καταφύγιο για τους πολίτες. Η Εκκλησία του Αγίου Φλοριανού καταστράφηκε από τους Γερμανούς καθώς αποχώρησαν από την Πολωνία το 1944 μετά την Εξέγερση της Βαρσοβίας. Η εκκλησία παρέμεινε ερειπωμένη για αρκετά χρόνια, αλλά μέχρι τη δεκαετία του 1950 άρχισε σιγά σιγά μια προσπάθεια ανοικοδόμησης με την υποστήριξη των κατοίκων της Πράγκα. Ο ανοικοδομημένος ναός άνοιξε ξανά το 1972.
Ρόλος στην ιεραρχία της εκκλησίας
Η Εκκλησία του Αγίου Φλοριανού είναι ο καθεδρικός ναός της Ρωμαιοκαθολικής Επισκοπής Βαρσοβίας-Πράγκας και με εντολή της Αγίας Έδρας ανυψώθηκε στον βαθμό της μικρής βασιλικής το 1992. Πάνω από τετρακόσιοι ιερείς αποτελούν τη διακονία σε αυτή την επισκοπή που καλύπτει 1.274 τετραγωνικά μίλια, χωρίζεται σε 160 ενορίες και εξυπηρετεί περίπου 1 εκατομμύριο Πολωνούς Καθολικούς.
Αξιοσημείωτα χαρακτηριστικά
Η Εκκλησία του Αγίου Φλοριανού είναι χτισμένη σε γοτθικό αναγεννησιακό στιλ που διακρίνεται από δύο εικοσαώροφους πύργους που βλέπουν στη Λεωφόρο Ανεξαρτησίας (Aleja Solidarności), καλυμμένοι με μπρούτζινες κώνους. Το μεγαλύτερο μέρος του εξωτερικού του είναι κατασκευασμένο από κόκκινο τούβλο. Πάνω από τις εισόδους υπάρχουν ψηφιδωτές απεικονίσεις του Ιησού Χριστού και το έμβλημα του πρώτου επισκόπου της επισκοπής Βαρσοβίας-Πράγκας, Καζίμιες Ρομάνιουκ, ενώ το εσωτερικό είναι διακοσμημένο με κόκκινο ή λευκό γύψο και τούβλο.
Παραπομπές
Κατηγορία:Ρωμαιοκαθολικές εκκλησίες στη Βαρσοβία Κατηγορία:Κτίρια και κατασκευές στην Πολωνία που καταστράφηκαν κατά τη διάρκεια του Β΄ Παγκοσμίου Πολέμου
Πόντγκοριε (Μόσταρ)
Το Πόντγκοριε (κυριλλικά: Подгорје) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 188 κατοίκους.
Κατανομή του πληθυσμού ανά εθνότητα (1991)
Το 1991, το χωριό αριθμούσε 236 κατοίκους, οι οποίοι ήσαν όλοι τους Κροάτες.
Εξωτερικοί Σύνδεσμοι
Κατηγορία:Οικισμοί του Μόσταρ Κατηγορία:Οικισμοί του Μόσταρ με κροατική πληθυσμιακή πλειοψηφία
Τσομπάντλι
μικρογραφία|Ένα τσομπάντλι, εικονογραφημένο στο χειρόγραφο των Αζτέκων του 16ου αιώνα, του Codex Duran. Το τσομπάντλι (προφορά στη γλώσσα ναουάτλ: [t͡somˈpant͡ɬi]) ή ράφι κρανίου είναι ένας τύπος ξύλινης σχάρας ή φράκτης από παλούκια που έχει βρεθεί σε αρκετούς μεσοαμερικανικούς πολιτισμούς, το οποίο χρησιμοποιήθηκε για τη δημόσια έκθεση ανθρώπινων κρανίων, συνήθως αιχμαλώτων πολέμου ή άλλων θυμάτων θυσίας. Πρόκειται για μια κατασκευή που μοιάζει με ικρίωμα από κοντάρια πάνω στα οποία έχουν τοποθετηθεί κεφάλια και κρανία αφού έχουν γίνει τρύπες σε αυτά, μετά την αποκοπή τους. Πολλά τσομπάντλι έχουν βρεθεί σε όλη τη Μεσοαμερική από την επικλασσική (περίπου  600–900 μ.Χ.) έως την πρώιμη μετακλασική περίοδο (περίπου 900–1250 μ.Χ.). Το 2017 οι αρχαιολόγοι ανακοίνωσαν την ανακάλυψη του Hueyi Tzompantli, με περισσότερα από 650 κρανία, στην αρχαιολογική ζώνη του Τέμπλο Μαγιόρ στην Πόλη του Μεξικού.
Παραπομπές
Κατηγορία:Λατινική Αμερική Κατηγορία:Μεσοαμερική
Ρίτσαρντ Κλογκ
Ο Ρίτσαρντ Κλογκ (Richard Clogg, γεν. 1939 στο Ρότσντεϊλ) είναι Βρετανός ιστορικός και ακαδημαϊκός, ειδικός στη σύγχρονη ελληνική ιστορία.
Βιογραφία
Ο Κλογκ σπούδασε ιστορία στο Πανεπιστήμιο του Εδιμβούργου, απ' όπου αποφοίτησε (Master) το 1963.
To 1958 επισκέφθηκε για πρώτη φορά την Ελλάδα, φθάνοντας με τρένο από το Βελιγράδι στο συνοριακό σταθμό της Γευγελής και τελικό προορισμό την Κωνσταντινούπολη, εγκαινιάζοντας μια σχέση ζωής με τη χώρα που μελέτησε κι αγάπησε πολύ. Η έλευση της δικτατορίας των Συνταγματαρχών το 1967 τον βρήκε στην Ελλάδα να ερευνά ιστορικά αρχεία, τον πίκρανε πολύ και με την επιστροφή του στην Αγγλία εργάστηκε με την εκδότρια Ελένη Βλάχου για να αποκρούσει την προπαγάνδα της Χούντας που επιχειρούσε να εξωραϊσει την εικόνα της στο εξωτερικό. Όταν έμαθε οτι ο υπεύθυνος των δημοσίων σχέσεων της Χούντας πλήρωνε έναν Βρετανό βουλευτή του Εργατικού κόμματος, τον Γκόρντον Μπάτζιερ (Gordon Bagier), για να διαμορφώνει θετική εικόνα για τους Συνταγματάρχες ενήργησε σε συνεργασία με τη Βλάχου και το συγγραφέα κι εκπαιδευτικό Αλέξη Δημαρά για να σταματήσουν τη δράση του λομπίστα. Το σκάνδαλο διέρρευσε σε πολλές εφημερίδες και τάραξε την κοινοβουλευτική ζωή της Βρετανίας.
Από το 1969 διδάσκει νεοελληνική ιστορία στο King's College του Λονδίνου, αρχικά ως λέκτορας και από το 1988 ως το 1995 ως καθηγητής βαλκανικής ιστορίας. Συνεργάστηκε με τον συγγραφέα Κρις Μόνταγκιου Γουντχαους, που είχε πολεμήσει πλάι πλάι με τους αντιστασιακούς του ΕΛΑΣ και του ΕΔΕΣ στην Ελλάδα της Κατοχής, προλογίζοντας μάλιστα μερικά από τα βιβλία του. Το 1995, έγινε ανώτερος ερευνητής, καθώς και συνάδελφος του διοικητικού συμβουλίου του κολλεγίου St Antony's, του Πανεπιστημίου της Οξφόρδης.
Εργασία
Ο Κλογκ έχει αποκτήσει φήμη ως ειδικός στη σύγχρονη ελληνική ιστορία. Το πιο γνωστό έργο του Μια Σύντομη Ιστορία της Ελλάδας (A Concise History of Greece, 1992) εξετάζει την ιστορία της χώρας από τα Ορλωφικά (1770) ως το 2000, έθεσε νέα πρότυπα στον τομέα, μεταφράστηκε σε πολλές γλώσσες (όλες τις βαλκανικές ) και βραβεύτηκε με το βραβείο Ράνσιμαν το 1993. Ο ίδιος ο Κλογκ τιμήθηκε με τον Χρυσό Σταυρό του Ελληνικού Τάγματος Τιμής από τον Πρόεδρο της Ελληνικής Δημοκρατίας Κωστή Στεφανόπουλο το 2002.
Το 2019 κυκλοφόρησε το έργο του Ο επίμονος ιστορικός - Μια ακαδημαϊκή Οδύσσεια από την Οξφόρδη ως την Αθήνα από τις εκδόσεις Παπαδόπουλος.
Εξωτερικοί σύνδεσμοι
Κατηγορία:Βρετανοί ιστορικοί
Γούπι Γκόλντμπεργκ
Η Γούπι Γκόλντμπεργκ (Whoopi Goldberg, 13 Νοεμβρίου 1955) είναι Αμερικανίδα ηθοποιός. Έκανε το ντεμπούτο της στην ταινία Το Πορφυρούν Χρώμα (The Color Purple) το 1985, σε σκηνοθεσία Στίβεν Σπίλμπεργκ και για την οποία έλαβε την πρώτη της υποψηφιότητα για Όσκαρ Α΄ Γυναικείου Ρόλου και κέρδισε την πρώτη της Χρυσή Σφαίρα. Το 1990 υποδύθηκε το μέντιουμ Ότα Μέι Μπράουν στη δραματική κομεντί φαντασίας Αόρατος Εραστής (Ghost). Για την ερμηνεία της κέρδισε τη δεύτερη Χρυσή Σφαίρα και το πρώτο της Όσκαρ Β´ Γυναικείου Ρόλου. Άλλες αξιοσημείωτες δουλειές της στον κινηματογράφο αποτελούν: Τρελές Αδελφές (Sister Act, 1992) και Τρελές Αδελφές 2 (Sister Act 2: Back in the Habit), Made in America (1993), Ο Βασιλιάς των Λιονταριών (The Lion King, 1994), Το Κορίτσι Που Άφησα Πίσω (Girl, Interrupted, 1999) και Το Τρελό Κυνήγι του Θησαυρού (Rat Race, 2001). Μία από τις τελευταίες της εμφανίσεις έγινε στην ταινία κινουμένων σχεδίων Toy Story 3 (2010). Είναι επίσης γνωστή για τον ρόλο της Γκουίναν στο Σταρ Τρεκ.
Η Γκόλντμπεργκ έχει 13 υποψηφιότητες για βραβείο Emmy. Ήταν συμπαραγωγός στο δημοφιλές τηλεπαιχνίδι Τα Τετράγωνα των Αστέρων (Hollywood Squares) από το 1998 έως το 2004. Παρουσιάζει την πρωινή εκπομπή The View από το 2007 μέχρι σήμερα. Η Γκόλντμπεργκ έχει βραβευτεί με ένα Grammy, δύο Emmy, δύο Χρυσές Σφαίρες, ένα Tony και ένα Όσκαρ. Επιπλέον έχει κερδίσει ένα BAFTA, τέσσερα People's Choice Awards και έχει τιμηθεί με το δικό της αστέρι στη Λεωφόρο της Δόξας στο Χόλυγουντ. Αποτελεί μία από τους 18 καλλιτέχνες που έχουν λάβει τα τέσσερα σημαντικότερα βραβεία (Emmy, Grammy, Oscar, Tony).
Τα πρώτα επαγγελματικά βήματα
Η Γκόλντμπεργκ εμφανίστηκε για πρώτη φορά στη μεγάλη οθόνη το 1981 στο Citizen: I'm Not Losing My Mind, I'm Giving It Away σε σκηνοθεσία Γουίλιαμ Φάρλεϊ. Το 1983 δημιούργησε το The Spook Show, στο οποίο ερμήνευε μονολόγους με διαφορετικούς χαρακτήρες. Ο σκηνοθέτης Μάικ Νίκολς εντυπωσιάστηκε και προσφέρθηκε να μεταφέρει το σόου στο Μπρόντγουεϊ. Εκεί έλαβε την προσοχή του Στίβεν Σπίλμπεργκ. Ο Σπίλμπεργκ θα σκηνοθετούσε την ταινία Το Πορφυρούν Χρώμα (The Color Purple), βασισμένη στο ομώνυμο βραβευμένο με Πούλιτζερ βιβλίο της Άλις Γουόκερ. Έχοντας διαβάσει το βιβλίο, η Γκόλντμπεργκ ήταν ενθουσιασμένη που της προτάθηκε να συμμετάσχει στην ταινία. Το Πορφυρούν Χρώμα κυκλοφόρησε το 1985 και έγινε καλλιτεχνική και εισπρακτική επιτυχία. Έλαβε 11 υποψηφιότητες για Όσκαρ συμπεριλαμβανομένης και της κατηγορίας α' γυναικείου ρόλου για την Γκόλντμπεργκ. Η ταινία δεν κέρδισε κανένα Όσκαρ αλλά η Γκόλντμπεργκ βραβεύτηκε με τη Χρυσή Σφαίρα α' γυναικείου ρόλου σε δραματική ταινία.
Οι πρώτες επιτυχίες
thumb|140px|left| Η Γούπι Γκόλντμπεργκ στο [[Φεστιβάλ των Καννών το 1992]] Το 1986 πρωταγωνίστησε στο σκηνοθετικό ντεμπούτο της Πένι Μάρσαλ στην ταινία Ο Κατάσκοπος Που Βγήκε από το Κομπιούτερ (Jumpin' Jack Flash). Η ταινία έγινε επιτυχία με 30 εκατομμύρια δολάρια στο αμερικανικό box office. Ακολούθησαν οι ταινίες Burglar (1987), Fatal Beauty (1987) και The Telephone (1988).
Τον Ιανουάριο του 1990, συμπρωταγωνίστησε μαζί με την Τζιν Στέιπλετον στην τηλεοπτική κωμική σειρά Bagdad Cafe. Η σειρά προβλήθηκε από το κανάλι CBS για δύο χρόνια. Την ίδια χρονιά υποδύθηκε ένα β' ρόλο στη δραματική κομεντί φαντασίας Αόρατος Εραστής (Ghost). Η ταινία έγινε τεράσια εισπρακτική επιτυχία με 217,6 εκατομμύρια δολάρια στο αμερικανικό box office ενώ συνολικά απέφερε 505,7 εκατομμύρια δολάρια παγκοσμίως. Για την ερμηνεία της η Γκόλντμπεργκ κέρδισε το Όσκαρ και τη Χρυσή Σφαίρα β' γυναικείου ρόλου. Η Γκόλντμπεργκ έγινε η δεύτερη μαύρη γυναίκα ηθοποιός που κερδίζει το συγκεκριμένο βραβείο στην ιστορία του θεσμού, με την πρώτη νίκη, αυτή της Χάτι ΜακΝτάνιελ για την ταινία Όσα Παίρνει ο Άνεμος (Gone with the Wind, 1939) να λαμβάνει χώρα 52 χρόνια πριν.
Την επόμενη χρονιά πρωταγωνίστησε μαζί με τους Σάλι Φιλντ, Κέβιν Κλάιν και Ρόμπερτ Ντάουνι Τζούνιορ στην κωμωδία Soapdish και εμφανιζόταν τακτικά στη σειρά Σταρ Τρεκ: Η Επόμενη Γενιά στον ρόλο της Γκουίναν, την οποία υποδύθηκε και σε δύο ταινίες της σειράς. Το 1992 πρωταγωνίστησε στην αστυνομική κωμωδία Τρελές Αδελφές (Sister Act). Η ταινία έγινε μεγάλη εισπρακτική επιτυχία φτάνοντας τα 231,6 εκατομμύρια δολάρια παγκοσμίως και η Γκόλντμπεργκ έλαβε την τρίτη της υποψηφιότητα για Χρυσή Σφαίρα.
1993-1996
Τη χρονιά που ακολούθησε παρουσίασε ένα βραδινό talk show The Whoopi Goldberg Show και πρωταγωνίστησε σε δύο ταινίες: Made in America και Τρελές Αδελφές 2 (Sister Act 2: Back in the Habit). Ακολούθησαν οι ταινίες Κορίνα (Corrina, Corrina), Ο Βασιλιάς των Λιονταριών (The Lion King), Μεγάλο Ταξίδι στην Περιπέτεια (The Pagemaster) το 1994 και Η Γυναικοπαρέα (Boys on the Side) και Έρωτας στο Φως του Φεγγαριού (Moonlight and Valentino) το 1995. Το 1994 παρουσίασε την 66η Απονομή των Βραβείων Όσκαρ και έγινε η πρώτη Αφροαμερικανίδα παρουσιάστρια των βραβείων. Ανέλαβε ξανά την παρουσίαση τις χρονιές 1996, 1999 και 2002. Το 1996 εμφανίστηκε σε τέσσερις ταινίες: Ο Φανταστικός Μου Φίλος (Bogus) μαζί με τους Ζεράρ Ντεπαρντιέ και Χάλεϊ Τζόελ Όσμεντ, Έντι: Ο Θρύλος του NBA (Eddie), Ο Συνεργάτης Μου (The Associate) με την Νταϊάν Γουίστ και Φαντάσματα από το Παρελθόν (Ghosts of Mississippi) με τους Άλεκ Μπάλντουιν και Τζέιμς Γουντς.
The View
thumb|140px|right|Η Γούπι Γκόλντμπεργκ το 2006 Τον Σεπτέμβριο του 2007, η Γκόλντμπεργκ έγινε η νέα συντονίστρια και συνοικοδέσποινα της πρωινής εκπομπής The View, αντικαθιστώντας τη Ρόζι Ο'Ντόνελ. Το ντεμπούτο της εκπομπής με την Γκόλντμπεργκ προσέλκυσε 3,4 εκατομμύρια θεατές, 1 εκατομμύριο λιγότερους από το ντεμπούτο της Ο'Ντόνελ. Ωστόσο, μετά από δύο εβδομάδες, η εκπομπή έφτασε σε μέσο όρο τους 3,5 εκατομμύρια θεατές, 7% αύξηση σε σχέση με 3,3 εκατομμύρια θεατές που είχε η Ο'Ντόνελ.
2010-σήμερα
Το 2010 έκανε μια μικρή εμφάνιση στον ρόλο της Στρετς στην τεράστια εισπρακτική επιτυχία Toy Story 3 και στη δραματική ταινία Ζωή Με Άλλο Χρώμα (For Colored Girls). Το 2011 υποδύθηκε τον Θεό στην αισθηματική κομεντί Ένας Μικρός Παράδεισος (A Little Bit of Heaven) και έκανε μια μικρή εμφάνιση ως ο εαυτός της στην ταινία The Muppets.
Εξωτερικοί σύνδεσμοι
Κατηγορία:Βραβευμένες με Όσκαρ Β' Γυναικείου Ρόλου Κατηγορία:Βραβευμένοι με Χρυσή Σφαίρα Κατηγορία:Βραβευμένοι με BAFTA Κατηγορία:Βραβευμένοι με Γκράμι Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Scandinavium
Το Scandinavium είναι χώρος εκδηλώσεων στο Γκέτεμποργκ της Σουηδίας. Η κατασκευή του Scandinavium ξεκίνησε το 1969, μετά από δεκαετίες με αποτυχίες, και εγκαινιάστηκε στις 18 Μαΐου του 1971.
Το Scandinavium έχει επιλεγεί ως μια αρένα για πρωτάθληματα κλειστού χώρου τουλάχιστον πενήντα φορές, φιλοξενώντας εκδηλώσεις όπως το Παγκόσμιο Πρωτάθλημα χάντμπολ και χόκεϊ επί πάγου, τα ευρωπαϊκά πρωταθλήματα, τελικό του Davis Cup, και το 1985 στο διαγωνισμό τραγουδιού της Eurovision. Το Scandinavium είναι η αρένα της Φρελούντα ΧΚ μιας σουηδικής ομάδας που αγωνίζεται στο Πρωτάθλημα χόκεϊ επί πάγου Σουηδίας.
Εξωτερικοί σύνδεσμοι
Κατηγορία:Γήπεδα χόκεϊ επί πάγου στη Σουηδία Κατηγορία:Αίθουσες συναυλιών στη Σουηδία
Friends Arena
Το Friends Arena είναι ένα εθνικό στάδιο της Σουηδίας και χρησιμοποιείται κυρίως για αγώνες ποδόσφαιρου.
Έχει επίσης αναδιπλούμενη οροφή και είναι γήπεδο πολλαπλών χρήσεων που βρίσκεται δίπλα στη λίμνη Råstasjön στη Σόλνα, ακριβώς βόρεια του κέντρου της πόλης της Στοκχόλμης. Το στάδιο χρησιμοποιείται κυρίως από την εθνική ομάδα ποδοσφαίρου της Σουηδίας, για το Σουηδικό πρωτάθλημα ποδοσφαίρου, Allsvenskan, από την ποδοσφαιρική ομάδα ΑΙΚ και για τον τελικό του Melodifestivalen (με εξαίρεση το 2021 λόγω της πανδημίας COVID-19. Ο χώρος έχει συνολική χωρητικότητα 65.000 θεατές σε συναυλίες και 50.000 σε ποδοσφαιρικούς αγώνες, αλλά για ασφάλεια και άνεση στο γήπεδο μπορεί να μειωθεί η χωρητικότητα ώστε να επιτευχθεί ένα πιο οικείο περιβάλλον για τις μικρότερες εκδηλώσεις, με χωρητικότητα περίπου 20.000 θεατές. Το Friends Arena είναι το μεγαλύτερο γήπεδο ποδοσφαίρου στη Σουηδία.
Ιστορία
Αρχικά υπήρχαν σχέδια για την κατασκευή ενός νέου εθνικού σταδίου κοντά στο εσωτερικό χώρο της Ericsson Globe στη Στοκχόλμη, αλλά την 1η Απριλίου του 2006, η Σουηδική Ποδοσφαιρική Ομοσπονδία (SvFF) πήρε την απόφαση για την κατασκευή του νέου γηπέδου στη Σόλνα. Η τιμή αυτή υπολογίστηκε ότι θα κοστίσει περίπου 1,9 δισεκατομμύρια κορώνες (€ 170.000.000) για να ολοκληρωθεί. Το εκτιμώμενο κόστος πριν από την έναρξη της κατασκευής ήταν 2,300,000,000 κορώνες. Ο παρόν χώρος αντικατέστησε το στάδιο Råsunda,το πρώην εθνικό στάδιο της Σουηδίας για το ποδόσφαιρο. Το Råsunda κατεδαφίστηκε και ήταν το πρώτο γήπεδο που φιλοξένησε ένα Παγκόσμιο Κύπελλο Ποδοσφαίρου. To μπλοκ με 700 διαμερίσματα και κτίρια γραφείων έχουν ανεγερθεί στην περιοχή.
Η Swedbank απέκτησε τα δικαιώματα ονομασίας του γηπέδου πληρώνοντας 153 εκατομμύρια κορώνες (περίπου € 20.500.000) συμφωνία η οποία θα διαρκέσει μέχρι το 2023. Αν και η αρένα ήταν αρχικά γνωστή ως Swedbank Arena στο πλαίσιο της συμφωνίας, η Swedbank ανακοίνωσε στις 28 Μαρτίου του 2012 ότι θα δωρίσει τα δικαιώματα της ονομασίας της σε συνεταίρους, έναν μη κερδοσκοπικό οργανισμό κατά του σχολικού εκφοβισμού του οποίου η Swedbank είναι υποστηρικτής. Ως εκ τούτου, το γήπεδο μετονομάστηκε σε Friends Arena.
Παραπομπές
Κατηγορία:Στάδια ποδοσφαίρου στη Σουηδία Κατηγορία:Κτίρια και κατασκευές στη Σουηδία Κατηγορία:Στάδια με αναδιπλούμενες οροφές στην Ευρώπη
Μακρυχώρι Καβάλας
Το Μακρυχώρι (μέχρι το 1926 Ουζούν Κιόι ) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 84 κατοίκους. Βρίσκεται σε υψόμετρο 220 μέτρων, στα όρη Λεκάνης. Βρίσκεται 32 χιλιόμετρα βορειοανατολικά της Καβάλας. Λόγω της θέσης του, θεωρείται πύλη εισόδου στα χωριά του πρώην δήμου Ορεινού.
Βόρεια του χωριού βρίσκονταν σημαντικό μεταλλευτικό κέντρο, το οποίο με βάση τη κεραμική που βρέθηκε, άρχισε να λειτουργεί ανάμεσα στον 4ο και στον 2ο αιώνα π.Χ. Από το μεταλλείο γινόταν εξόρυξη σιδήρου και πιθανόν και πολύτιμων μετάλλων, όπως ο χρυσός. Δεν είναι γνωστό αν η μεταλλουργική δραστηριότητα συνέχισε κατά τους βυζαντινούς χρόνους. Τα τοπωνύμια του 16ου και 17ου αιώνα, όπως Μαντέμ Τσιφλίκι, Μαντέμ Λόφος και Μαντέμ Καρά, μπορεί να σχετίζονται με τις μεταλλουργικές δραστηριότητες της περιόδου της Τουρκοκρατίας.
Το Μακρυχώρι στις αρχές του 20ού αιώνα, είχε περίπου 1.000 κατοίκους, όλοι μουσουλμάνοι. Μετά την ανταλλαγή πληθυσμών, στο Μακρυχώρι εγκατάσταθηκαν 164 οικογένειες προσφύγων. Σύμφωνα με την απογραφή του 1928 είχε 673 κατοίκους, ενώ ο πληθυσμός του αυξήθηκε στους 1.063 κατοίκους στην απογραφή του 1940. Με το πρόγραμμα Καποδίστριας εντάχθηκε στον δήμο Ορεινού, και παλαιότερα υπαγόταν στην κοινότητα Μακρυχωρίου. Στην τοπική κοινότητα Μακρυχωρίου εντάσσονται επίσης τα χωριά Κρυονέρι, Νικητές και Πλατανιά.
Στο χωριό βρίσκεται η εκκλησία της Ύψωσης του Τιμίου Σταυρού. Το Μακρυχώρι είναι χαρακτηρισμένος παραδοσιακός οικισμός.
Παραπομπές
Κατηγορία:Δήμος Νέστου Κατηγορία:Χωριά του νομού Καβάλας
Βιοπολυμερές
Η κυτταρίνη είναι η πιο κοινή οργανική ένωση και βιοπολυμερές στη Γη. Σχεδόν το ένα τρίτο του φυτικού υλικού είναι κυτταρίνη. Το περιεχόμενο κυτταρίνης του βαμβακιού είναι 90% ενώ για το ξύλο είναι 50%.
Παραπομπές
Κατηγορία:Βιοϋλικά Κατηγορία:Μοριακή γενετική Κατηγορία:Μοριακή Βιολογία Κατηγορία:Πολυμερή Κατηγορία:Βιομόρια
Γκουίλα της Προβηγκίας
H Γκουίλα, ιταλ. Guilla/Willa (απεβ. πριν το 924) ίσως από τον Οίκο των Μπιβινιδών ήταν μάλλον κόρη του βασιλιά της Κάτω Βουργουνδίας (Προβηγκίας) και με τον γάμο της έγινε βασίλισσα της Λομβαρδίας.
Βιογραφία
Το τέλος της, το 912-924, προσδιορίζεται από ένα καταστατικό τού 924 που την αναφέρει ως αποβιώσασα. Έπειτα από το τέλος της, ο 2ος σύζυγός της Ούγος ανέλαβε από τον γιο της Ροδόλφο Β΄ το βασίλειο των Λομβαρδών, ο οποίος ήταν γιος τού 1ου συζύγου της.
Οικογένεια
Είναι βέβαιο, ότι παντρεύτηκε πρώτα τον Ροδόλφο Α΄ των Παλαιών Γουέλφων βασιλιά της (Άνω) Βουργουνδίας και είχε τέκνο:
Ο Ροδόλφος Α΄ απεβίωσε το 912 και η Γκουίλα έκανε δεύτερο γάμο με τον Ούγο των Μποζονιδών κόμη της Αρλ. Όταν απεβίωσε ο Ροδόλφος Β΄, τον διαδέχθηκε στη Λομβαρδία. Δεν απέκτησαν απογόνους. Ο Ούγος έκανε άλλους δύο γάμους και είχε και νόθα τέκνα.
Παραπομπές
Κατηγορία:Οίκος των Μποζονιδών Κατηγορία:Σύζυγοι των βασιλέων των Φράγκων
Ατζάμου Μπάλι
Πρώτα χρόνια και καριέρα
Ο Μπάλι γεννήθηκε στον Άγιο Μαρτίνο, φοίτησε στο Δημοτικό Σχολείο Αδερφής Βοργία στο Φίλιπσμπουργκ και στη συνέχεια στο Κολέγιο Μίλτον Πέτερς. Αργότερα μετακόμισε στην Ολλανδία για να σπουδάσει νομικά στο Πανεπιστήμιο του Άμστερνταμ.
Το Φεβρουάριο του 2022 διορίστηκε αναπληρωτής δικαστής στο Μικτό Δικαστήριο. Επί του παρόντος, υπηρετεί επίσης σε διάφορα συμβούλια και επιτροπές, συμπεριλαμβανομένου του Εποπτικού Συμβουλίου της Κεντρικής Τράπεζας του Κουρασάο και του Αγίου Μαρτίνου.
Κυβερνήτης του Αγίου Μαρτίνου
Τον Οκτώβριο του 2022 διορίστηκε από το Συμβούλιο Υπουργών του Βασιλείου της Ολλανδίας ως Κυβερνήτης του Αγίου Μαρτίνου, διαδεχόμενος τον Γιουτζίν Χόλιντεϊ.
Μονμπριζόν (Λουάρ)
Το Μονμπριζόν (γαλλικά: Montbrison) είναι γαλλική κοινότητα, στο νομό Λουάρ στην περιοχή Ωβέρνη-Ρον-Αλπ.
Είναι ιστορική πόλη, με πρώτη αναφορά από τα τέλη του 11ου αιώνα και υπήρξε μία από τις ιστορικές πρωτεύουσες του Φορέζ. Από αυτό το λαμπρό παρελθόν, η πόλη διατηρεί μια σημαντική κληρονομιά, της οποίας η πιο επιβλητική εικόνα είναι η εκκλησία Νοτρ-Νταμ-ντ'Εσπεράνς.
Είναι μία από τις δύο υπονομαρχίες του νομού, με πληθυσμό 15.569 κατοίκους (2016) και το κέντρο ευρύτερου πολεοδομικού συγκροτήματος που συγκεντρώνει 33.886 κατοίκους (2016).
Οι κάτοικοι ονομάζονται Μονμπριζοναί (ζ).
Γεωγραφικά στοιχεία
εναλλ.=|αριστερά|μικρογραφία|Ο ποταμός Βιζεζί στο Μονμπριζόν μικρογραφία|360x360εσ|Το Μονμπριζόν στο [[Φορέζ]] Το Μονμπριζόν βρίσκεται στο δυτικό τμήμα του νομού Λουάρ στα ανατολικά του Κεντρικού Ορεινού Όγκου (Μασίφ Σαντράλ), στην περιοχή Ωβέρνη-Ρον-Αλπ. Ήταν μέρος της πρώην διοικητικής περιοχής Ρον-Αλπ, πλέον Ωβέρνη-Ρον-Αλπ.
Είναι μία από τις δύο υπονομαρχίες του νομού, με πληθυσμό 15.569 κατοίκους (2016) και το κέντρο ευρύτερου πολεοδομικού συγκροτήματος που συγκεντρώνει 33.886 κατοίκους (2016).
Η πόλη είναι κτισμένη στις όχθες του ποταμού Βιζεζί σε μέσο υψόμετρο 400 μέτρων και έχει έκταση 16,33 τετραγωνικά χιλιόμετρα. Χάρτης του νομού Λουάρ.
Το Μονμπριζόν είναι τμήμα της φυσικής και ιστορικής περιοχής Φορέζ. Η πόλη βρίσκεται στην άκρη της πεδιάδας του Φορέζ, στους πρόποδες από τα όρη του Φορέζ.
Απέχει 75 χιλιόμετρα από τη Λυών και 37 χιλιόμετρα από το Σαιντ-Ετιέν. Η σιδηροδρομική του σύνδεση είναι η γραμμή Σαιντ-Ετιέν-Γλερμόν-Φεράν.
Το Μονμπριζόν υπόκειται σε ημι-ηπειρωτικό κλίμα με σχετικά χαμηλή βροχόπτωση (699 mm ετησίως κατά μέσο όρο) και ασυνήθιστα υψηλές θερμοκρασίες, όταν φυσά ο νότιος άνεμος.
Ιστορία
μικρογραφία|Το Δικαστικό μέγαρο, παλιό μοναστήρι Ντε λα Βιζιτασιόν μικρογραφία|Το παλαιό Νοσοκομείο-πτωχοκομείο Η πόλη Μονμπριζόν αναπτύχθηκε στην περιοχή γύρω από το κάστρο των κομήτων της περιοχής του Φορέζ, του οποίου έγινε αργότερα η πρωτεύουσα. Η παλαιότερη καταγεγραμμένη αναφορά στην πόλη χρονολογείται από τα τέλη του 11ου αιώνα, στην πράξη ίδρυσης Νοσοκομείου-πτωχοκομείου της πόλης.
Το μοναστήρι Ντε λα Βιζιτασιόν, που πλέον στεγάζει το Δικαστικό μέγαρο, ιδρύθηκε το 1643 κατά τη διάρκεια μιας περιόδου έντονης πείνας. Η πόλη υπέστη σειρά κακών συγκομιδών καθώς και ένα ξέσπασμα πανώλης μεταξύ των ετών 1648-1653. Η Αυγουστινιακή Μονή ιδρύθηκε το 1654, ακολουθούμενη από το Νοσοκομείο για να στεγάσει τους φτωχούς το 1659.
Κατά τη διάρκεια της βασιλείας του Φραγκίσκου Α', το Μονμπριζόν περιήλθε στο στέμμα της Γαλλίας.
Από την 1η Ιανουαρίου 2013, η κοινότητα Mουάν, συνδεδεμένη από το 1973, τελικά ενσωματώθηκε μετά από δημοψήφισμα. Η ιστορία του Mουάν ανάγεται στον 1ο και 2ο αιώνα μ.Χ. και ήταν η αρχαία γαλατο-ρωμαϊκή πόλη θερμών πηγών Aquae Segetae. Τα ερείπια του ρωμαϊκού θεάτρου, χωρητικότητας 8.000 ατόμων, είναι ακόμη ορατά.
Αξιοθέατα
μικρογραφία|Η εκκλησία Νοτρ-Νταμ-ντε-λ'Εσπεράνς Η πόλη του Μονμπριζόν διατηρεί την πλούσια ιστορία της με πολλές αρχιτεκτονικές μαρτυρίες, όπως
Εξωτερικοί σύνδεσμοι
Κατηγορία:Πόλεις της Γαλλίας Κατηγορία:Πόλεις του Ρον-Αλπ
Τζόνας Μέκας
Ο Τζόνας Μέκας (Jonɐs Mækɐs, 24 Δεκεμβρίου 1922 - 23 Ιανουαρίου 2019 ) ήταν Λιθουανός-Αμερικανός σκηνοθέτης, ποιητής και καλλιτέχνης που έχει ονομαστεί ως «ο νονός του αμερικανικού αβάν-γκαρντ κινηματογράφου» σε πολλές περιπτώσεις. Το έργο του έχει εκτεθεί σε μουσεία και σε φεστιβάλ παγκοσμίως.
Βίος και καριέρα
Ο Μέκας γεννήθηκε στο Σεμενισκιάι, απο την Ελζμπιέτα Γιανισκάιτε και τον Πόβιλας Μέκας. Το 1944, ο Μέκας έφυγε από τη Λιθουανία για να ξεφύγει από τον Κόκκινο Στρατό. Κατά τη διαδρομή, το τρένο του σταμάτησε στη Γερμανία όπου ο ίδιος και ο αδερφός του, ο Αντόλφας Μέκας (1925-2011), φυλακίστηκαν σε στρατόπεδο στο Έλμσχορν, προάστιο του Αμβούργου, για οκτώ μήνες. Οι αδελφοί δραπέτευσαν και κατάφεραν να κρυφτούν σε ένα αγρόκτημα κοντά στα δανικά σύνορα για δύο μήνες μέχρι το τέλος του πολέμου. Μετά τον πόλεμο, ο Μέκας ζούσε σε στρατόπεδα εκτοπισμένων στο Βίζμπαντεν και στο Κάσσελ. Από το 1946 έως το 1948, σπούδασε φιλοσοφία στο Πανεπιστήμιο του Μάιντς και στα τέλη του 1949 μετανάστευσε με τον αδερφό του στις ΗΠΑ, εγκαταστάνοντας στο Ουίλιαμσμπεργκ του Μπρούκλιν της Νέας Υόρκης. Δύο εβδομάδες μετά την άφιξή του, δανείστηκε χρήματα για να αγοράσει την πρώτη του κάμερα Bolex 16 χιλιοστών και άρχισε να μαγνητοσκοπεί στιγμές της ζωής του. Ανακάλυψε τις αβάν-γκαρντ ταινίες σε χώρους όπως το πρωτοποριακό Cinema 16 του Άμως Βόγκελ και άρχισε να επιμελείται τις προβολές τέτοιων ταινιών στο Gallery East (προφ.:Γκάλερι Ιστ) στη λεωφόρο A´ και στην Οδό Χιούστον και στο Film Forum (Φιλμ Φόρουμ, ένας μη κερδοσκοπικός κινηματογράφος) στην 57η.
Το 1954, μαζί με τον αδερφό του Αντόλφας, ίδρυσε το Film Culture (αμερικανικό περιοδικό ταινιών) και το 1958 άρχισε να γράφει τη στήλη Movie Journal για το The Village Voice. Το 1962, ίδρυσε τον Συνεταιρισμό Κινηματογράφου και την Κινηματογραφική Σινεμαθήκη το 1964, η οποία τελικά εξελίχθηκε σε Anthology Film Archives, ένα από τα μεγαλύτερα και πιο σημαντικά αποθετήρια των αβανγκάρντ ταινιών στον κόσμο. Μαζί με τον Λάιονελ Ρογκόσιν, ήταν μέρος του κινήματος Νέος Αμερικανικός Κινηματογράφος. Ήταν στενός συνεργάτης με καλλιτέχνες όπως οι Άντι Γουόρχολ, Νίκο, Άλλεν Γκίνσμπεργκ, Γιόκο Όνο, Τζον Λένον, Σαλβαδόρ Νταλί, και συνάδελφος του Λιθουανού Τζορτζ Μακιούνας.
Το 1964, ο Μέκας συνελήφθη με κατηγορίες ασεβείας για την εμφάνιση των ταινιών Flaming Creatures (1963) και Jean Chet d'Amour (1950). Ξεκίνησε μια εκστρατεία εναντίον της επιτροπής λογοκρισίας και για τα επόμενα χρόνια συνέχισε να εκθέτει ταινίες στο Cinemathèque των κινηματογραφιστών, στο Εβραϊκό Μουσείο και στην Πινακοθήκη Μοντέρνας Τέχνης. Από το 1964 έως το 1967, οργάνωσε το New American Cinema Expositions (ελληνικά: Νέες Εκθέσεις Αμερικανικού Κινηματογράφου), που περιόδευσε στην Ευρώπη και τη Νότια Αμερική και το 1966 συμμετείχε στο 80 Wooster Fluxhouse Coop.